संक्षेप करने के लिए दस्तावेज़: इस अनूठे मतदान केंद्र के मतदाता से मिलने के लिए बीबीसी न्यूज़ के संवाददाता सौतिक बिस्वास ने जंगल का सफ़र किया और उस अकेले मतदाता से मुलाक़ात की.
               

ये मतदान केंद्र भारत के पश्चिमी राज्य गुजरात के गीर के जंगलों में स्थित है. गीर का जगंल एशियाई प्रजाति के शेरों के लिए जाना
                  जाता है. 
               


गीर के जंगल में यह मतदान केंद्र बानेज में स्थित है जो जूनागढ़ लोकसभा क्षेत्र में पड़ता है. जहां तीसरे चरण में 30 अप्रैल को
                  मतदान होना है.
               

बानेज के इस अनूठे मतदान केंद्र के एक मात्र मतदाता दर्शनदास हैं, जोकि जंगल में स्थित एक मंदिर की देखरेख करते हैं. मंदिर से
                  कुछ मीटर की दूरी पर वन कार्यालय को मतदान केंद्र बनाया जाएगा. 
               

उनसे मिलकर लगा कि एक निर्जन, अंतहीन जंगल में एक शख़्स अपने मौलिक अधिकार का प्रयोग करने के लिए उत्सुक है.

मुश्किल सफ़र




दर्शनदास से मुलाक़ात के लिए मुझे धूप के थपेड़ों में पथरीली ज़मीन पर कैक्टस और बोगेनवेलिया के पौधों और पेड़ों के बीच होते हुए
                  नदियों को पार करना पड़ा. इस दौरान मुझे हिरण, बारासिंघे और भैंसों को देखने का मौक़ा मिला.
               

जब मैं जंगल में से गुज़र रहा था तो तापमान 38 डिग्री सेल्सियस था और मेरी एसयूवी गाड़ी गर्म होती जा रही था. वहाँ से निकलते हुए
                  मैंने कोई शेर नहीं देखे, जबकि 1412 वर्ग किलोमीटर पर फैले इस जंगल में क़रीब तीन सौ शेर रहते हैं. शायद कड़ी धूप की वजह से शेर
                  जंगल के और अंदर चले गए होंगे.
               

जब जंगल पर शाम का साया मंडराने लगा तो मैं मंदिर पहुँचा. लेकिन उस समय दर्शनदास नहीं थे और उनके रसोइए ने कहा कि कुछ समय इंतज़ार
                  करें वो बहुत जल्द आ जाएंगे. 
               

जंगल में समय और क़ीमती हो जाता है, ऐसे में मैं इस सोच में पड़ता जा रहा था कि जब अंधेरा छा जाएगा तो बाहर कैसे निकल सकेंगे.

दर्शनदास की शख़्सियत

तभी दर्शनदास अपनी एसयूवी गाड़ी से मंदिर पहुँचे.

खाकी रंग की खुले गले की कमीज़, सारंग और धूप का चश्मा पहने दर्शनदास बहुत ही सुखी इंसान लग रहे थे. उनकी सफ़ेद दाढ़ी गांठ में
                  बंधी थी, और वह इस तरह के दूरदराज़ के इलाक़े में कुछ असामान्य से लग रहे थे. 
              ...\nसंक्षेप उसी भाषा में जिसमें दस्तावेज़ है:
भारत में पंद्रहवीं लोकसभा के चुनावों के लिए आठ लाख 28 हज़ार आठ सौ चार मतदान केंद्र बनाए गए हैं, लेकिन उनमें से एक ऐसा मतदान
                     केंद्र भी है जहाँ मात्र एक मतदाता है.